ΓΡΑΠΤΗ ΕΡΩΤΗΣΗ E-0241/01

υποβολή: Erik Meijer (GUE/NGL) προς την Επιτροπή

(7 Φεβρουαρίου 2001)

Θέμα: Η εκ μέρους των εξαγωγέων ζωικών αλεύρων καταχρηστική χρησιμοποίηση των αντιφατικών στατιστικών σχετικά με τις εξαγωγές και τις συναλλαγές

1. Είναι σε θέση η Επιτροπή να επιβεβαιώσει ότι ως συνέπεια της άρσης των τελωνειακών ελέγχων από το 1993, δεν διατίθενται πλέον αξιόπιστα στατιστικά στοιχεία σχετικά με τον όγκο των συναλλαγών και των διασυνοριακών μεταφορών στην Ευρωπαϊκή Ένωση;

2. Μπορεί επίσης να επιβεβαιώσει η Επιτροπή τα στοιχεία που περιέχει το άρθρο της εφημερίδας Le Monde, σύμφωνα με την οποία οι αριθμοί σχετικά με το εμπόριο ζωικών αλεύρων ένθεν και ένθεν των γαλλοβελγικών και βελγο-ολλανδικών συνόρων έπαψαν εντελώς να συμπίπτουν μετά το 1992 δεδομένου ότι το 1993 και το 1994 οι Κάτω Χώρες έκριναν ότι είχαν εξαγάγει προς το Βέλγιο πολύ περισσότερο από ό,τι ισχυρίζεται το Βέλγιο ότι εισήγαγε, ενώ η Γαλλία διαβεβαιώνει ότι εισήγαγε πολύ περισσότερα ζωικά άλευρα από ό,τι ισχυρίζεται το Βέλγιο ότι εισήγαγε;

3. Μπορεί να επιβεβαιώσει η Επιτροπή ότι όπως απορρέει από κρατικά στοιχεία, μετά από τη καθιέρωση των εθνικών περιορισμών στη χρήση αποβλήτων σφαγείου στο Ηνωμένο Βασίλειο, ο ενεχόμενος βρετανικός τομέας μπόρεσε να επιβιώσει αυξάνοντας αισθητά τις εξαγωγές του οι οποίες σχεδόν τετραπλασιάστηκαν το 1989 έναντι του 1988 ενώ, την ίδια στιγμή άλλα κράτη μέλη της Ευρωπαϊκής Ένωσης κατέγραφαν σημαντική αύξηση των εισαγωγών ζωικών αλεύρων από την Ιρλανδία;

4. Μπορούμε να συμπεράνουμε εκ των ανωτέρω ότι κατά την περίοδο που ακολούθησε το 1993 μεγάλη ποσότητα βρετανικών ζωικών αλεύρων εξήχθησαν ως ιρλανδικά ζωικά άλευρα στις Κάτω Χώρες και το Βέλγιο και από εκεί ένα μεγάλο μέρος προς τη Γαλλία;

5. Ποιες πρωτοβουλίες προτίθεται να αναλάβει η Επιτροπή ούτως ώστε να μην είναι δυνατή πλέον η πλαστογράφηση των στατιστικών σχετικά με τις εισαγωγές και τις εξαγωγές και να μηνπάρχει πλέον αμφιβολία ως προς την προέλευση των επικινδύνων και αμφισβητήσιμων προϊόντων που δεν ενδείκνυνται για τους καταναλωτές και τη μεταποιητική βιομηχανία;

Απάντηση του κ. Byrne εξ ονόματος της Επιτροπής

(26 Απριλίου 2001)

1.-2. Ηλοποίηση της ενιαίας αγοράς το 1993 είχε πράγματι ως συνέπεια τη δημιουργία συστήματος συλλογής στατιστικών πληροφοριών σχετικά με τις ανταλλαγές αγαθών μεταξύ κρατών μελών (Intrastat), που δεν συνδέεται με τελωνειακές διατυπώσεις και βασίζεται στην απευθείας συλλογή πληροφοριών από τις επιχειρήσεις. Η λειτουργία του συστήματος κατά τη διάρκεια των πρώτων ετών μετά την εισαγωγή του είχε ορισμένα προβλήματα. Συγκεκριμένα, τα περισσότερα κράτη μέλη αντιμετώπισαν επανειλημμένα προβλήματα μη απάντησης ή καθυστερημένης απάντησης από μερικές επιχειρήσεις, με αρνητικές συνέπειες στην ποιότητα ή τη διαθεσιμότητα των κοινοτικών στατιστικών. Η κατάσταση βελτιωνόταν συνεχώς και το σύστημα επιτρέπει στο εξής ικανοποιητική ανταπόκριση στις περισσότερες ανάγκες των χρηστών, κυρίως εντός της οικονομικής και νομισματικής ένωσης.

Πρέπει ωστόσο να τονιστεί ότι με το Intrastat είναι δύσκολη η λογιστική παρακολούθηση των εμπορικών συναλλαγών στο επίπεδο κάθε εμπορευόμενου προϊόντος (περισσότερα από 10 000 προϊόντα έχουν καταγραφεί και κωδικοποιηθεί στην ονοματολογία) και αυτό για δύο κύριους λόγους:

- Ορίστηκε οριακή τιμή με σκοπό να μειωθεί όσο το δυνατό περισσότερο η επιβάρυνση των μικρών και μεσαίων επιχειρήσεων (ΜΜΕ), τηρώντας ωστόσο ορισμένα κριτήρια ποιότητας. Κατά τον τρόπο αυτό απαλλάσσονται οι επιχειρήσεις που πραγματοποιούν ορισμένο όγκο ετήσιων εμπορικών συναλλαγών από τη δήλωση των συναλλαγών τους για στατιστικούς σκοπούς. Αυτή η απώλεια πληροφορίας αντισταθμίζεται από τις προσαρμογές στο επίπεδο των συνολικών αποτελεσμάτων. Το 2001, για παράδειγμα, το ποσό που αντιστοιχεί σε αυτό το όριο ανέρχεται σε 245 000 στο Βέλγιο, σε 225 000 στις Κάτω Χώρες και σε 100 000 στη Γαλλία (χαρακτηριστικό αυτού του τελευταίου κράτους μέλους είναι ότι χρησιμοποιεί δήλωση για στατιστικούς και φορολογικούς σκοπούς). Το σύστημα της οριακής τιμής επηρεάζει βεβαίως άμεσα την ακρίβεια των αποτελεσμάτων που αφορούν ένα συγκεκριμένο αγαθό και τη σύγκριση των συναλλαγών μεταξύ εμπορικών εταίρων στην Κοινότητα. Επίσης το φαινόμενο της μη απάντησης αντισταθμίζεται στην πλειονότητα των κρατών μελών με προσαρμογές που δεν προσδιορίζονται πάντα στο λεπτομερέστερο επίπεδο της ονοματολογίας.

- Ενώ πριν από το 1993 συλλέγονταν στατιστικά στοιχεία για κάθε διασυνοριακή κίνηση, βάσει των τελωνειακών δηλώσεων, το σύστημα Intrastat βασίζεται σε στατιστικές δηλώσεις εκ τωνστέρων, κυρίως βάσει των τιμολογίων των προμηθευτών. Ενυπάρχουν συνεπώς στο σύστημα δυσκολίες στο επίπεδο του προσδιορισμού του κράτους μέλους που είναι πραγματικός εταίρος (αποστολής ή προορισμού) και επηρεάζουν συνεπώς αναπόφευκτα την αντιπαραβολή των εμπορικών συναλλαγών στις δύο πλευρές των συνόρων.

Τα ζωικά άλευρα περιλαμβάνονται στηνποκατηγορία 2301 10 00 της συνδυασμένης ονοματολογίας, που περιέχει τα άλευρα, σκόνες και συσσωματώματαπό μορφή σβόλων, κρέατος ή εντοσθίων, ακατάλληλων για την κατανάλωση από τον άνθρωπο καθώς και ταπολείμματα τήξης ζωικού λίπους. Αυτά προέρχονται από την επεξεργασία, είτε ολόκληρου του ζώου είτε ορισμένων μερών του (κρέας, εντόσθια), χωρίς να είναι δυνατόν να προσδιοριστεί σε μεγαλύτερο βαθμό το περιεχόμενο αυτής τηςποκατηγορίας.

Η εξέταση των αριθμητικών στοιχείων δείχνει ότι οι διαφορές που διαπιστώθηκαν στην αντιπαραβολή των στατιστικών στοιχείων για τις ενδοκοινοτικές συναλλαγές αυξήθηκαν αισθητά από το 1993. Οι αποστολές από τις Κάτω Χώρες στην Οικονομική Ένωση Βελγίου Λουξεμβούργου (ΟΕΒΛ) το 1993 και 1994 είναι πράγματι μεγαλύτερες από τις αντίστοιχες παραλαβές που δηλώθηκαν από την ΟΕΒΛ. Ωστόσο αυτό το φαινόμενο αντιστρέφεται από το 1995. Τέλος, αυτή η εξέταση δείχνει επίσης ότι οι αφίξεις από την ΟΕΒΛ είναι πράγματι μεγαλύτερες από τις αντίστοιχες αποστολές που δηλώθηκαν από την ΟΕΒΛ.

3.-4. Οι πληροφορίες και τα στοιχεία που παρέχονται δεν επαρκούν για να μπορέσει η Ευρωπαϊκή Επιτροπή να επιβεβαιώσει αυτούς τους χειρισμούς.

5. Η απόφαση 97/735/ΕΚ της Ευρωπαϊκής Επιτροπής, της 21 Οκτωβρίου 1997, σχετικά με ορισμένα μέτρα προστασίας όσον αφορά το εμπόριο ορισμένων κατηγοριών ζωικών αποβλήτων θηλαστικών(1) και η απόφαση 2001/9/ΕΚ της 29 Δεκεμβρίου 2000 σχετικά με τα μέτρα ελέγχου που απαιτούνται για την εφαρμογή της απόφασης 2000/766/ΕΚ του Συμβουλίου περί ορισμένων μέτρων προστασίας σχετικά με τις μεταδοτικές σπογγώδεις εγκεφαλοπάθειες και τη χρησιμοποίηση ζωικών πρωτεϊνών στη διατροφή των ζώων(2) ορίζουν αυστηρούς κανόνες ελέγχου για να εξασφαλισθεί ο εντοπισμός της προέλευσης των μεταποιημένων ζωικών πρωτεϊνών, συμπεριλαμβανομένου των κρεαταλεύρων και των οστεαλεύρων, στο εσωτερικό της Κοινότητας. Εμπειρογνώμονες της Ευρωπαϊκής Επιτροπής από το Γραφείο Τροφίμων και Κτηνιατρικών θεμάτων κάνουν τακτικές επιτόπου επιθεωρήσεις σε όλα τα κράτη μέλη για να βεβαιωθούν για την ορθή εφαρμογή της κοινοτικής νομοθεσίας. Εάν μετά από τον έλεγχο των πραγματικών περιστατικών η προκύψει ότι ένα κράτος μέλος δεν εκπληρώνει τιςποχρεώσειςτου, η Επιτροπή είναι έτοιμη να προβεί σε όλες τις αναγκαίες ενέργειες της αρμοδιότητάς της για να εξασφαλίσει το σεβασμό της κοινοτικής νομοθεσίας.

(1) ΕΕ L 294 της 28.10.1997. Απόφαση που τροποποιήθηκε τελευταία από την απόφαση 1999/534/ΕΚ του Συμβουλίου της 19 Ιουλίου 1999 (ΕΕ L 204 της 4.8.1999).

(2) ΕΕ L 2 της 5.1.2001. Απόφαση που τροποποιήθηκε τελευταία από την απόφαση 2001/165/ΕΚ της Ευρωπαϊκής Επιτροπής 2001/165/ΕΚ (ΕΕ L 58 της 28.2.2001).